Document ID: 31998R2406

ΚΑΝΟΝΙΣΜΟΣ (ΕΚ) αριθ. 2406/98 ΤΗΣ ΕΠΙΤΡΟΠΗΣ της 6ης Νοεμβρίου 1998 για την τροποποίηση του κανονισμού (ΕΚ) αριθ. 2064/97 για τον καθορισμό των λεπτομερών διατάξεων του κανονισμού (ΕΟΚ) αριθ. 4253/88 του Συμβουλίου όσον αφορά το δημοσιονομικό έλεγχο των δράσεων που συγχρηματοδοτούνται από τα διαρθρωτικά ταμεία ο οποίος διενεργείται από τα κράτη μέλη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 4253/88 του Συμβουλίου, της 19ης Δεκεμβρίου 1988, για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών οργάνων (1), όπως τροποποιήθηκε τελευταία από τον κανονισμό (ΕΚ) αριθ. 3193/94 (2), και ιδίως το άρθρο 23 παράγραφος 1 τέταρτο εδάφιο,
τον κανονισμό (ΕΚ) αριθ. 2064/97 της Επιτροπής, της 15ης Οκτωβρίου 1997, για τον καθορισμό των λεπτομερών διατάξεων του κανονισμού (ΕΟΚ) αριθ. 4253/88 του Συμβουλίου όσον αφορά το δημοσιονομικό έλεγχο των δράσεων που συγχρηματοδοτούνται από τα διαρθρωτικά ταμεία ο οποίος διενεργείται από τα κράτη μέλη (3),
Εκτιμώντας:
ότι το άρθρο 8 του κανονισμού (ΕΚ) αριθ. 2064/97 ορίζει ότι τα κράτη μέλη υποβάλλουν στην Επιτροπή, κατά την ολοκλήρωση μιας μορφής παρέμβασης, δήλωση η οποία συντάσσεται από φυσικό ή νομικό πρόσωπο λειτουργικά ανεξάρτητο από την υπηρεσία υλοποίησης 7 ότι η δήλωση αυτή αναφέρει συνοπτικά τα πορίσματα των ελέγχων που διεξήχθησαν κατά τα προηγούμενα έτη και παρέχει ένα γενικό συμπέρασμα σχετικά με την εγκυρότητα της αίτησης για την τελική πληρωμή και σχετικά με τη νομιμότητα και την κανονικότητα των δράσεων που περιλαμβάνονται στην τελική δήλωση δαπανών 7
ότι το άρθρο 17 του κανονισμού (ΕΚ) αριθ. 2064/97 ορίζει ότι το άρθρο 8 εφαρμόζεται από την 1η Ιανουαρίου 1998 7
ότι ορισμένες μορφές παρέμβασης της προηγούμενης περιόδου προγραμματισμού (1989-1993) δεν έχουν ακόμη ολοκληρωθεί και ότι ορισμένες μορφές παρέμβασης της παρούσας περιόδου προγραμματισμού που καλύπτουν μόνο τα τρία πρώτα έτη πρέπει τώρα να ολοκληρωθούν 7
ότι η υποβολή της δήλωσης που ορίζεται στην παράγραφο 1 του άρθρου 8 τη στιγμή της ολοκλήρωσης αυτών των μορφών παρέμβασης μπορεί να αποτελέσει μείζον πρόβλημα στις περιπτώσεις εκείνες που η υπηρεσία ή το άτομο που έχει επιφορτισθεί με το ανεξάρτητο καθήκον ελέγχου δεν είναι αρμόδιο για τη διεξαγωγή ελέγχων σε αυτές τις μορφές παρέμβασης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 17 του κανονισμού (ΕΚ) αριθ. 2064/97 προστίθεται το ακόλουθο τρίτο εδάφιο:
«Ωστόσο, η παράγραφος 1 του άρθρου 8 δεν εφαρμόζεται από την 1η Ιανουαρίου 1998 για μορφές παρέμβασης για τις οποίες η πρώτη απόφαση για τη χορήγηση ενίσχυσης ορίζει την τελική ημερομηνία για τις κοινοτικές και εθνικές δεσμεύσεις μέχρι την 1η Ιανουαρίου 1997.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Νοεμβρίου 1998.

Labels: 10
2
15